News Update: KBANK เตรียมขาย บลจ.กสิกรไทย Bloomberg รายงาน ต่างชาติให้ความสนใจ ทั้ง Amundi, CVC Capital และ TPG - FINNOMENA
Bloomberg รายงานว่า Amundi ผู้จัดการกองทุนที่ใหญ่ที่สุดในยุโรป รวมถึง CVC Capital Partners ที่ปรึกษาด้านการลงทุนชั้นนำ และ TPG บริษัทด้านการลงทุนชั้นนำของอเมริกัน แสดงความสนใจเสนอราคาเพื่อเข้าซื้อหุ้นของ ‘บริษัทหลักทรัพย์จัดการกองทุนกสิกรไทย’ (บลจ.กสิกรไทย)
27 ต.ค. 2565

Bloomberg รายงานว่า Amundi ผู้จัดการกองทุนที่ใหญ่ที่สุดในยุโรป รวมถึง CVC Capital Partners ที่ปรึกษาด้านการลงทุนชั้นนำ และ TPG บริษัทด้านการลงทุนชั้นนำของอเมริกัน แสดงความสนใจเสนอราคาเพื่อเข้าซื้อหุ้นของ ‘บริษัทหลักทรัพย์จัดการกองทุนกสิกรไทย’ (บลจ.กสิกรไทย)
ก่อนหน้านี้ในเดือน เม.ย. Bloomberg รายงานว่า ธนาคารกสิกรไทยกำลังพิจารณาขายหุ้น บริษัทหลักทรัพย์จัดการกองทุน (บลจ.) กสิกรไทย ให้กับนักลงทุนที่สนใจ โดยธนาคารกสิกรไทยกำลังมองหาหุ้นส่วนทางยุทธศาสตร์ที่มีศักยภาพในการพัฒนาธุรกิจหลักทรัพย์จัดการกองทุนของบริษัทเพื่อเพิ่มความสามารถในการแข่งขัน
แหล่งข่าวที่เกี่ยวข้องกับเรื่องนี้ระบุว่า Amundi กำลังทำงานร่วมกับที่ปรึกษาทางการเงินเพื่อพิจารณาข้อเสนอ โดยอาจหมายถึงการถือหุ้นบางส่วนหรือการเข้าเป็นหุ้นส่วนใหญ่ของ บลจ.กสิกรไทย ซึ่งคาดว่าการเสนอราคาจะมีผลเร็วสุดภายในอีกไม่กี่สัปดาห์ข้างหน้า
การพิจารณาซื้อบลจ.กสิกรไทย ยังไม่มีการทำข้อตกลงและตัดสินใจในขั้นสุดท้าย โดยตัวแทนของ Amundi และ TPG ปฏิเสธที่จะแสดงความเห็นต่อเรื่องดังกล่าว ขณะที่ CVC และ ธนาคารกสิกรไทยไม่ได้ออกมาเคลื่อนไหวต่อประเด็นนี้
ในเดือน มิ.ย. Amundi คาดการณ์ว่า บริษัทจะสะสมเงินทุนส่วนเกินประมาณ 2 พันล้านยูโร จนถึงปี 2025 โดยมีความตั้งใจที่ใช้เงินก้อนดังกล่าวสำหรับการควบรวมกิจการหรือคืนผู้ถือหุ้นผ่านการจ่ายเงินพิเศษ
CVC เป็นบริษัทที่ปรึกษาด้านการลงทุนชั้นนำและผู้จัดการการลงทุนทางเลือกระดับโลก ซึ่งเน้นไปที่หุ้นนอกตลาด สินทรัพย์ในตลาดรอง และสินเชื่อ โดยมีสินทรัพย์ภายใต้การดูแลอยู่ที่ 1.33 แสนล้านยูโร และเมื่อต้นปีที่ผ่านมา ได้เข้าซื้อหุ้น Affin Hwang Asset Management ในมาเลเซีย
ขณะที่ TPG มีสินทรัพย์ภายใต้การบริหารประมาณ 1.27 แสนล้านดอลลาร์ โดยเน้นลงทุนในหุ้นนอกตลาด หุ้นเติบโต และอสังหาฯ
อ้างอิง: https://www.bloomberg.com/news/articles/2022-10-27/amundi-buyout-firms-are-said-to-vie-for-kbank-asset-manager?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Amundi
CVC Capital
News Update
TPG
บลจ.กสิกรไทย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA